section_heading: Hrvatski teritorij
paragraph_text: 6. travnja 1941. Hrvatska je teritorijalno izgledala drukčije nego danas. Kraljevina Italija posjedovala je Istru, Rijeku i dio Dalmacije, što je dobila Rapalskim i Rimskim sporazumom zbog obećanja Antante tijekom Prvog svjetskog rata u Londonu 1915. Hrvatska je tada bila dio Kraljevine Jugoslavije. Nakon sloma Jugoslavije osnovana je Nezavisna Država Hrvatska, pri čemu je dobila dijelove Bosne, Hercegovine i Vojvodine, ali je izgubila Međimurje koje je okupirala Kraljevina Mađarska i dijelove Dalmacije koje je okupirala Kraljevina Italija. U ovom članku obrađuje se prostor današnje Hrvatske tijekom Drugog svjetskog rata.